தோனி தலைமையிலான சி.எஸ்.கே, 10 போட்டிகளில் 7 வெற்றிகளை பெற்று, 14 புள்ளிகளுடன் இரண்டாம் இடத்தில் உள்ளது. பேட்டிங்கில் பலமாக காணப்படும் சென்னை அணி, பந்துவீச்சில் கூடுதல் கவனம் செலுத்த வேண்டும். மேலும், பீல்டிங்கிலும் தனது திறமையை காட்டுவது அவசியமாகும். ஜெய்ப்பூர் மைதானம் சுழற்பந்தை விட வேகப்பந்து வீச்சுக்கு சாதகமாக இருக்கும் என்பதால், சி.எஸ்.கே அணியில் அதற்கேற்ப மாற்றங்கள் நடைபெறும். வேகப்பந்து வீச்சாளர் தீபக் சாகர் ஓய்வுக்கு பிறகு இன்றைய போட்டியில் களமிறங்குவார் என்று எதிர்பார்க்கப்படுகிறது. ஏற்கனவே ராஜஸ்தான் அணியை துவம்சம் செய்ததால், சென்னை அணி நம்பிக்கையுடன் களமிறங்கும்.